KINO PAZIN

FILMSKI KLUB: Otac Majka Sestra Brat
2026-02-25 18:00 - 21:00 (Europe/Zagreb)
U sklopu otvorenog susreta Filmskog kluba Kina Pazin pozivamo sve gledatelje na projekciju i raspravu o novom filmu kultnog redatelja Jima Jarmuscha!

OTAC, MAJKA, SESTRA, BRAT: Pobjednik filmskog festivala u Veneciji! Jedan od najznačajnijih i najvećih američkih redatelja nezavisnog filma Jim Jarmusch vraća se u velikom stilu s filmom “Otac majka sestra brat”, savršeno konstruiranim filmskim triptihom s kojim je trijumfirao na filmskom festivalu u Veneciji gdje je osvojio glavnu nagradu – Zlatni lav. Drama s elementima komedije “Otac majka sestra brat” fokusirana je na tri različite priče koje se tiču međusobnih odnosa odrasle djece te njihovih ponešto udaljenih roditelja (jednog ili oba). Svaka priča odvija se u današnjem vremenu i svaka se, baš kao što je to redatelj Jarmusch radio i ranije u svojim djelima, odvija u drugoj zemlji…

O Filmskom klubu Kina Pazin:
Klub se sastaje jednom do dvaput mjesečno, a svako okupljanje započinje zajedničkim gledanjem filma, nakon čega slijedi opuštena i poticajna rasprava. Cilj kluba je razvijati filmsku pismenost, kritičko razmišljanje i ljubav prema raznolikom filmskom izrazu – od europskih i nezavisnih naslova do dokumentarnih, kratkometražnih i eksperimentalnih filmova. Zahvaljujući potpori Hrvatskog audiovizualnog centra (HAVC), koji je za djelovanje kluba osigurao 1.000 eura, članove ove godine očekuje iznimno kvalitetan program – uključujući i klasike svjetske kinematografije! Godišnja članarina iznosi 20,00 EUR, a članovi ostvaruju pravo na ulaznice za redovan program po cijeni od 3,00 EUR. Također, članovima će se pružiti prilika za pisanje filmskih osvrta i njihovu objavu na portalu Kampanja. U filmski klub možete se prijaviti ispunjavanjem obrasca na sljedećem linku: https://forms.gle/3HEua7YQzVT8n8ot8

Za sve upite, možete se javiti na kino@ckopazin.hr

Hamnet
2026-02-18 19:00 - 21:00
Originalni naslov: Hamnet
Žanr: drama
Trajanje: 122
Redatelj/ica: Chloe Zhao
Glumci/glasovi: Paul Mescal, Jessie Buckley, Jacobi Jupe, Emily Watson
Godina: 2026
Država: SAD
Dobna skupina: 15

Film Hamnet nominiran je za nagradu Oscar® u osam kategorija, uključujući najbolji film, režiju (Chloé Zhao), glavnu žensku ulogu (Jessie Buckley), adaptirani scenarij, originalnu glazbu, kostimografiju, scenografiju i casting. Film je ujedno osvojio Zlatni globus za najbolji film u kategoriji drama, dok je Jessie Buckley nagrađena Zlatnim globusom za najbolju glumicu u kategoriji drama. Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti. Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

Orkanski visovi
2026-02-14 20:00
Originalni naslov: Wuthering Heights
Žanr: romansa
Trajanje: 136
Redatelj/ica: Emeral Fennell
Glumci/glasovi: Margot Robbie, Jacob Elrodi
Godina: 2026
Država: SAD
Dobna skupina: 15
Za Valentinovo, Kino Pazin vam donosi Orkanske visove! Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena. Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

Svadba - peta projekcija!
2026-02-14 18:00 - 19:30
Originalni naslov: Svadba
Žanr: komedija
Trajanje: 97
Redatelj/ica: Igor Šeregi
Glumci/glasovi: Rene Bitorajac, Dragan Bjelogrlić, Linda Begonja, Vesna Trivalić, Anđelka Stević Žugić, Roko Sikavica, Nika Grbelja i Marko Grabež
Godina: 2026
Država: Hrvatska
Dobna skupina: 12

Sinopsis:
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

Nürnberg
2026-02-11 19:00 - 21:30
Originalni naslov: Nürnberg
Žanr: ratni triler
Trajanje: 148
Redatelj/ica: James Vanderbilt
Glumci/glasovi: Russel Crowe, Rami Malek, Michael Shannon
Godina: 2026
Država: SAD
Dobna skupina: 15

Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

Svadba
2026-01-28 19:00 - 20:30

Avatar 3: Vatra i pepeo
2026-01-17 19:00 - 23:00
Originalni naslov: Avatar 3: Fire and Ash
Žanr: avantura, akcija
Trajanje: 197
Redatelj/ica: James Cameron
Glumci/glasovi: Zoe Saldana, Sigourney Weaver, Oona Chaplin, Sam Worthington
Godina: 2025
Država: US
Dobna skupina: 12

Sinopsis:
Nominacija za Zlatni globus. „Avatar: Vatra i pepeo“, treći film u nevjerojatno uspješnoj franšizi „Avatar“, donosi još dublje i emotivnije poglavlje sage o obitelji Sully. Radnja filma ponovno okuplja obitelj Sully i klan Metkayina koji se, ujedinjeni, suočavaju s novom prijetnjom, opasnim pepelnim plemenom. Emocionalni ulozi su veći nego ikada, a vizualni elementi obećavaju još jedno nezaboravno kino iskustvo koje nadmašuje prethodne nastavke. Film će otkriti dosad neviđene dijelove Pandore, ovaj put gledatelji će upoznati misteriozni narod Ash People, ratobornu zajednicu koja živi u opasnim, vulkanskim krajevima planeta. Njihova vođa Varang, koju glumi Oona Chaplin, prikazana je kao moćna figura s nevjerojatnom sposobnošću upravljanja vatrom, što dovodi do razornih posljedica po prirodni svijet Pandore.

Misija Božić - Jojo spašava stvar
2025-12-13 11:00 - 12:30
Originalni naslov: Mission Santa – Jojo to the rescue
Žanr: animirani
Trajanje: 97
Redatelj/ica: Ricard Cussó, Damjan Mitrevski
Glumci/glasovi:
Godina: 2025
Država:
Dobna skupina: svi uzrasti

Sinopsis:
Kad se Božić nađe u opasnosti, jedan mali vilenjak pokazat će da pravo čudo leži u dobroti i hrabrosti. Radionica Djeda Božićnjaka doživjela je preobrazbu: čaroliju i starinske običaje zamijenili su strojevi i hladna učinkovitost. Djed se povukao, a sve je povjereno vilenjacima vještima u novim umijećima. No, takvu sudbinu nije mogao ni naslutiti Jojo, dobroćudni i pomalo lakovjerni vilenjak, kada je prvoga dana kročio u čudesni svijet božićne radionice.Ali kad zlokobni haker iznenada preuzme nadzor nad radionicom, a Božić se nađe u opasnosti ako se Djed ne preda bez oklijevanja, Jojo odlučuje krenuti putem hrabrosti. Udružen sa svojim djedom vilenjakom, prijateljicom Coco, sobom i vjernim dronom Snježnom Pahuljicom, započinje dirljiva pustolovina ispunjena nadom, prijateljstvom i vjerom u čaroliju Božića.

🎬✨ Burtonov Božić u Spomen domu Pazin! ✨🎬
2025-12-12 18:00 - 22:00
Uđite u čarobni, mračno-bajkoviti svijet Tima Burtona – jednog od najposebnijih filmskih vizionara današnjice. Njegovi filmovi prepoznatljivi su po gotičkoj estetici, jedinstvenoj atmosferi i likovima koji su istovremeno neobični, nježni i dirljivi. Ovaj prosinac donosimo vam dva njegova nezaboravna klasika koji su obilježili blagdansko razdoblje generacijama.
📅 Petak, 12.12.👁️‍🗨️ 18:00 – Predbožićna noćna moraKultni animirani film koji na jedinstven način spaja Halloween i Božić. Jack Skellington odluči preuzeti Božić – što bi moglo poći po zlu?
✂️ 20:00 – Edvard ŠkarorukiPoetska priča o usamljenom mladiću s blagim srcem i škarama umjesto ruku. Vizualno čaroban i emotivan film koji je postao sinonim Burtonova stvaralaštva.
🎟️ Promotivna cijena za oba filma: 4 €
Dođite i uživajte uz Burtonove božićne klasike – priče koje griju srce, bude maštu i pretvaraju prosinac u filmsku bajku! ✨

Božićna mišolovka (BESPLATNA PROJEKCIJA)
2025-12-06 11:00 - 12:30
SINKRONIZIRANO
Žanr: obiteljska animirana komedija
Trajanje: 103
Redatelj/ica: Henrik M. Dahlsbakken
Glumci/glasovi:
Godina: 2025
Država: Norveška, njemačka
Dobna skupina: svi uzrasti

Sinopsis:
Božić je udaljen samo nekoliko dana, a mala obitelj miševa priprema se za veliki praznik. Tata Miš i Mala Sestra Miš skupljaju orašaste plodove i božićno drvce. Baka Miš i Mama Miš se kao i obično prepiru oko toga koji su božićni običaji najvažniji, dok je Veliki Brat Miš u svom malom mjehuriću, ne mareći ni za što. Ali svi imaju jednu zajedničku stvar, raduju se još jednom sigurnom i zdravom Božiću u praznoj kući bez ikakve brige na svijetu.
Tada, odjednom, dva zasljepljujuća svjetla velika poput NLO-a ispunjavaju cijelu kuću. Crvena šifra! Ljudi dolaze. Svi tragovi moraju biti uklonjeni. Obučeni su za ovo…
Obitelj od četiri čovjeka ulazi u kuću. S vrećama punim ukrasa i poklona spremni su za svoj ugodni božićni odmor na selu. Jednostavniji uvjeti, bliže prirodi, što bi moglo biti bolje od ovoga?
Ali ubrzo otkrivaju da nisu sami. Neobjašnjive stvari počinju se događati oko njih, treperenje svjetla i škripanje koje dolazi iz zidova, kakvo je ovo mjesto?
Brzo se bacaju na posao kako bi se riješili ovih malih štetočina. Ali ono što ne shvaćaju jest da to nisu obični kućni miševi kakve poznajemo. Ova skupina ima vrlo posebne kvalitete i bit će to puno teža borba nego što itko može zamisliti.
Bit će to borba miševa protiv ljudi u sjajnom, razigranom, smiješnom i akcijom prepunom zabavnom filmu za cijelu obitelj.

Zootropola 2
2025-11-29 11:00 - 13:00, 2025-11-28 18:00 - 20:00
Originalni naslov: Zootopia
Žanr: animirani
Trajanje: 95
Redatelj/ica: Jared Bush i Byron Howard
Glumci/glasovi: /
Godina: 2025
Država: US
Dobna skupina: svi uzrasti

Sinopsis:
ZOOTROPOLA 2 – VRATILl SU SE ZEČICA IVA I LISAC NIKOLA! ?? Walt Disney Animation Studios predstavlja dugo očekivani nastavak Oscarom nagrađenoga filma iz 2016. Pripremite se za još bržu, luđu i zabavniju utrku kroz grad u kojem je sve moguće! Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina. Utrka s vremenom, neočekivani saveznici i humor od kojeg će cijela dvorana brujati – ZOOTROPOLA 2 širi svoj svijet i podiže uloge: prijateljstvo će se naći na kušnji, a svaki korak otkriva novu tajnu.

Predator: Badlands
2025-11-28 20:00 - 22:00
Originalni naslov: Predator – Badlands
Žanr: SF
Trajanje: 107
Redatelj/ica: Dan Trachtenberg
Glumci/glasovi: Elle Fanning; Dimitrius Schuster-Koloamatangi
Godina: 2025
Država: US
Dobna skupina: 15

Sinopsis:
Od vizionarskog redatelja Dana Trachtenberga (Prey) stiže „Predator: Badlands“, novo poglavlje kultne franšize snimljeno za najveća platna i najbolje kino formate. U dalekoj budućnosti, na negostoljubivom planetu na rubu poznatog svemira, izopćeni mladi Predator pronalazi neočekivanu saveznicu u hrabroj Thii. Udruženi protiv zajedničke sudbine, kreću na opasno putovanje kroz pustoš Badlandsa u potrazi za konačnim protivnikom – onim koji će im promijeniti živote i zauvijek obilježiti galaksiju.

Jedan običan incident
2025-11-26 19:00 - 21:00
Originalni naslov: It Was Just an Accident
Žanr: drama
Trajanje: 103
Redatelj/ica: Jafar Panahi
Glumci/glasovi: Vahid Mobasseri, Maryam Afshari, Ebrahim Azizi
Godina: 2025
Država: Iran, Francuska, Luksemberg
Dobna skupina: 12

Sinopsis:
Kvar automobila dovodi jednu obitelj do mehaničara Vahida, bivšeg političkog zatvorenika, koji je uvjeren da je vozač zapravo njegov bivši mučitelj. Ta naizgled bezazlena nezgoda pokreće lavinu sve ozbiljnijih posljedica. Jedan običan incident Jafara Panahija napeti je crnohumorni triler osvete, koji istražuje moralne pukotine izazvane traumom, a koji se izrazito kritički odnosi prema politici iranskog režima. Kao i mnogi dosadašnji Panahijevi filmovi, i ovaj je sniman u tajnosti, a na Filmskom festivalu u Cannesu osvojio je Zlatnu palmu.

Zlica 2: Zauvijek
2025-11-21 20:00 - 22:30
Originalni naslov: Wicked – For good
Žanr: mjuzikl
Trajanje: 138
Redatelj/ica: J.M. Chu
Glumci/glasovi: A. Grande, C. Erivo, P. Dinklage, J. Bailey,
Godina: 2025
Država: US
Dobna skupina: 12

Sinopsis:
Elphaba, sada poznata kao Zla vještica Zapada, nastavlja svoju borbu za prava životinja dok živi kao bjegunac, a Glinda – poznata kao Dobra Glinda, javna je osoba koju nadgledaju Čarobnjak i Madame Morrible. Njihov odnos stavlja na kušnju niz događaja – uključujući iznenađujući dolazak Dorothy Gale iz Kansasa – koji će zauvijek promijeniti Zemlju Oz.

Gabina kuća lutaka
2025-11-21 18:00 - 20:00
Originalni naslov: Gabbys Dollhouse – the film
Žanr: dječji film
Trajanje: 98
Redatelj/ica: Ryan Crego
Glumci/glasovi: Laila Lockhart, Gloria Estefan, Kristen Wiig
Godina: 2025
Država: US
Dobna skupina: svi uzrasti

Sinopsis:
Kad Gabby i njezini prijatelji iz kućice za lutke otkriju da čarolija koja pokreće njihov svijet počinje slabjeti, kreću na šarenu i maštovitu avanturu izvan poznatih soba. Putem upoznaju neobične likove, među kojima su ekscentrična ljubiteljica mačaka i mudra baka Gigi, te otkrivaju da najveća čarolija dolazi iz zajedništva, mašte i prijateljstva. Film spaja igrane scene i animaciju, pretvarajući Gabbyjinu kućicu u spektakularno filmsko putovanje puno pjesme, smijeha i topline.

Drugi dnevnik Pauline P.
2025-11-12 19:00 - 20:30, 2025-11-08 18:00 - 19:30
Originalni naslov: Drugi dnevnik Pauline P.
Žanr: dječji film
Trajanje: 80
Redatelj/ica: Hrvoje Hitrec
Glumci/glasovi: Katja Matković, Judita Franković Brdar, Igor Kovač, Ksenija Marinković, Vinko Kraljević, Jakov Švarc, Ramona Ivanda, Aria Dunda, Ana Topolko, Tom Rushaidat
Godina: 2025
Država: HR, SLO, RS
Dobna skupina: svi uzrasti

Sinopsis:
Naša junakinja sada ima već jedanaest godina! Iako joj odrasli govore da joj je ovo „najbolji dio života“, Paulini se uopće ne čini tako. U petom razredu dočekat će je profesorica Mirković, stroga nastavnica geografije, kao i Marta iz 5.D, Paulinin prvi bully. Uskoro će otkriti i da njezina draga baka boluje od neizlječive bolesti. U borbi s nevoljama Paulina će se još jednom poslužiti šarmom i bujnom maštom, i izvući jednu vrijednu pouku–da se život ne sastoji samo od pobjeda.

Festival znanstvenog filma
2025-11-12 17:00 - 18:30
Ovogodišnji festival fokusira se na zanimanja i inovacije koje doprinose održivom razvoju i zaštiti okoliša. Kroz 21 pažljivo odabranih dokumentarnih filmova, istražujemo kako nova ekologija i zelena radna mjesta mijenjaju našu budućnost. U sklopu suradnje, u Kinu Pazin održati će se projekcije sljedećih filmova:
NINA I DIVLJE ŽIVOTINJE – PODVODNO KINO ZA HOBOTNICU
(dokumentarni, Njemačka, 24:04′)
U akvariju u Puli, Hrvatska, hobotnice se proučavaju zbog svojih
sposobnosti rješavanja problema. Kako bi ih se potaknulo na aktivnost,
pomažu u čišćenju svojih bazena i sudjeluju u vježbama temeljenima na
vještinama. Istraživač Wolfgang Slany proučava njihovu inteligenciju
postavljanjem „sela hobotnica” na otoku Krku. Nina se pridružuje dok se
postavlja novo podvodno kino koje hobotnicama omogućuje gledanje
posebno odabranog programa. Ovaj eksperiment pruža uvid u njihove
kognitivne sposobnosti i način na koji stupaju u interakciju sa svojim
okolišem.
TITLI – LEPTIRI
(dokumentarni, Indija, 35:17′)
Zabilježiti preobrazbu gusjenice u leptira ispituje strpljenje i izdržljivost autora filmova o prirodi. Kako dani prolaze, proces se odvija otkrivajući ljepotu prilagodbe i evolucije unutar jednog životnog vijeka. Ovaj film, koji je stvorila Akanksha Sood Singh, jedna od vodećih indijskih autorica filmova o prirodoslovlju, povezuje znanstveno znanje s javnim razumijevanjem. Poznata po svojem pripovijedanju koje ističe složenost ekosustava i utjecaje klimatskih promjena, Akanksha svojim radom nadahnjuje suosjećanje i djelovanje za očuvanje prirode. Njezini filmovi prikazuju čuda prirode naglašavajući pritom hitnost zaštite divljih životinja, staništa i bioraznolikosti.
UMJETNOST PROMATRANJA
(dokumentarni, Estonia, 16:55′)
Astrofizičari i istraživači sluzi možda se čine kao da proučavaju potpuno različite svjetove – jedni istražuju beskraj svemira teleskopima, a drugi proučavaju mikroskopski život mikroskopima. Ipak, njihov rad vodi do sličnih spoznaja o prirodi postojanja. Ovaj film prati obje skupine dok nastoje razumjeti svemir, otkrivajući neočekivane veze između kozmosa i mikroskopskog svijeta. Kroz njihova otkrića dokumentarac ističe temeljnu ljudsku osobinu: znatiželju. Bilo da promatramo udaljene galaksije ili sitne organizme, potreba za istraživanjem i razumijevanjem ujedinjuje znanstvena nastojanja kroz različite discipline, osvjetljavajući našu zajedničku potragu za znanjem.

Gabina kuća lutaka - film
2025-11-07 18:00 - 20:00

Shelby Oaks: Grad duhova (HALLOWEEN DOUBLE FEATURE)
2025-10-31 21:00 - 23:00
Originalni naslov: Shelby Oaks
Žanr: horror
Trajanje: 102
Redatelj/ica: Chris Stuckman
Glumci/glasovi: Camille Sullivan, Keith David, Michael Beach
Godina: 2025
Država: SAD
Dobna skupina: 15

Sinopsis:
Nestala sestra. Napušteni grad. I zlo koje nikad ne spava. Radnja ovog napetog horora prati Miu (Camille Sullivan), ženu opsjednutu pronalaskom svoje davno nestale sestre Riley, istraživačice paranormalnog, koja je nestala prije 12 godina tijekom snimanja u napuštenom gradiću Shelby Oaks. Kako Mia kopa sve dublje u misteriozni nestanak, otkriva uznemirujuće tragove i dokaze o skrivenom nadnaravnom zlu. Zlo je povezano ne samo s istraživanjem njezine sestre, nego i s demonima iz njihova djetinjstva.

Crni telefon 2 (HALLOWEEN DOUBLE FEATURE)
2025-10-31 19:00 - 21:00
Originalni naslov: Black Phone 2
Žanr: horror
Trajanje: 114
Redatelj/ica: Scott Derrickson
Glumci/glasovi: Ethan Hawke, Mason Thames, Madeleine McGraw, Demián Bichir, Miguel Mora, Jeremy Davies, Arianna Rivas
Godina: 2025
Država: SAD
Dobna skupina: 15

Sinopsis:
Crni telefon 2 nastavlja priču o nadnaravnom užasu koji je započeo u prvom filmu. Prošlo je četiri godine otkako je Finn uspio pobjeći iz ruku okrutnog serijskog otmičara poznatog kao The Grabber. Iako je fizički slobodan, traume ga i dalje progone, a normalan život čini se gotovo nemogućim. Njegova sestra Gwen, koja je oduvijek imala dar proročkih snova, sada počinje primati jezive poruke putem crnog telefona. Vizije je vode prema napuštenom zimskom kampu Alpine Lake, mjestu koje skriva mračnu poveznicu između Grabbera, nestale djece i njihove obitelji.
Unatoč strahu, Gwen uspije nagovoriti Finna da joj se pridruži na putovanju kroz snježnu oluju do kampa. Tamo otkrivaju da zlo nije nestalo – naprotiv, ono je postalo još jače. U borbi protiv neprijatelja koji se vratio iz mrtvih, brat i sestra moraju pronaći snagu jedno u drugome i suočiti se s najmračnijim tajnama iz prošlosti. Crni telefon 2 donosi novu razinu napetosti, horora i nadnaravne jeze koja pomiče granice njihovog preživljavanja.

Springsteen - Izbavi me iz ništavila
2025-10-29 19:00 - 21:00, 2025-10-25 20:00 - 22:00
Originalni naslov: Springsteen – Deliver Me From Nowhere
Žanr: glazbeno biografski
Trajanje: 119
Redatelj/ica: Scott Cooper
Glumci/glasovi: Jeremy Allen White, Jeremy Strong, Stephen Graham, Paul Walker Hauser
Godina: 2025
Država: SAD
Dobna skupina: 15

Sinopsis:
Springsteen: Izbavi me iz ništavila, u kojem Jeremy Allen White, zvijezda serije The Bear, tumači legendarnog Brucea Springsteena, donosi intimnu i emocionalno nabijenu priču o stvaranju albuma Nebraska koji je zauvijek promijenio njegovu karijeru. Radnja prati nastanak Springsteenova šestog albuma, ogoljenog, akustičnog i tamnog u tonu, koji je snimio u vlastitoj spavaćoj sobi u Colts Necku, New Jersey, dok je za razliku od pop hita Hungry Heart iz 1980. ovaj novi glazbeni smjer stavio na kušnju strpljenje njegove diskografske kuće. Jeremy Allen White u filmu ne samo da glumi The Bossa, već ga i glazbeno interpretira – svira usnu harmoniku i izvodi njegove najpoznatije pjesme.

Ritam zločina (BESPLATNA PROJEKCIJA)
2025-10-27 19:00 - 20:30
U sklopu svjetskog dana audiovizualne baštine, Kino Pazin u suradnji s Kino mrežom donosi jedan od ponajboljih filmova hrvatske kinematografije – Ritam zločina!
TRAJANJE: 89′
ULOGE:
Ivica Vidović (Ivica),
Fabijan Šovagović (Fabijan),
Božidarka Frait (Zdenka),
Dragutin Klobučar,
Zdenka Trach
SCENARIJ:
Pavao Pavličić (prema vlastitoj priči Dobri duh Zagreba)
FOTOGRAFIJA:
Goran Trbuljak
GLAZBA:
Hrvoje Hegedušić
MONTAŽA:
Jasna Fulgosi
Sadržaj:
Ivica uzima kao podstanara u svoju kućicu na zagrebačkom Trnju čudnog sredovječnog muškarca Fabijana, zaokupljena statističkim proračunima. Fabijan tvrdi da postoji pravilan ritam događanja zločina i dokazuje to konkretnim primjerima te mu Ivica, koji istovremeno obnavlja odnos međusobne naklonosti sa starom ljubavi Zdenkom, sve više vjeruje. Kad se ne dogodi statistički predviđen zločin, Fabijan postaje zabrinut…
Tadićev redateljski debut, po većini kritičara jedan od najboljih hrvatskih filmova svih vremena, komorni je triler s elementima fantastike. Izražajna crno-bijela fotografija pojačava osjećaj tihe jeze koji se razvija usporedo s potvrđivanjem točnosti Fabijanove sulude teorije o pravilnom ritmu zločina. Briljantnoj glumačkoj međuigri Fabijana Šovagovića i Ivice Vidovića upečatljivu podršku daje Božidarka Frait kao lik koji predstavlja „glas razuma“. Film je napravljen „ispod žita“ u jeftinoj televizijskoj produkciji, pod izlikom da se prateći nastajanje ovog filma snimi epizoda televizijske emisije 3,2,1…kreni! o produkciji filma. Kinodistribuciju osigurao je beogradski Centar film, koji je promijenio radni naslov filma Dobri duh Zagreba (naziv književnog predloška Pavla Pavličića) u sadašnji naziv filma.

Loši momci 2
2025-10-25 18:00 - 19:30
Originalni naslov: Bad guys 2
Žanr: animirani
Trajanje: 95
Redatelj/ica: Pierre Perifel, JP Sans
Glumci/glasovi: sinkronizirano
Godina: 2025
Država: SAD
Dobna skupina: svi uzrasti

Sinopsis:
Svima omiljeni kriminalci su se vratili, a ovaj put imaju društvo. U novom akcijskom poglavlju hvaljenog humorističnog hita DreamWorks Animationa o vrhunskoj ekipi životinjskih odmetnika, naši sada promijenjeni Zločesti Dečki trude se (jako se trude) biti dobri, ali umjesto toga se nađu uvučeni u rizičnu pljačku koja uključuje cijeli svijet, a koju osmisli novi tim kriminalaca koje nikada nisu očekivali: Zločeste Djevojke. Zločesti momci bore se pronaći povjerenje i prihvaćanje u svojim novoizgrađenim životima kao dobri momci, kada ih iz mirovine izvuče i prisili da obave “posljednji posao” od strane ženske ekipe kriminalaca.

Tron: Ares
2025-10-18 20:00 - 22:00, 2025-10-17 20:00 - 22:00
Originalni naslov: Tron: Ares
Žanr: SF
Trajanje: 119
Redatelj/ica: Joachim Ronning
Glumci/glasovi: Jared Leto, Greta Lee, Evan Peters, Hasan Minhaj, Jodie Turner- Smith, Arturo Castro, Cameron Monaghan, Gillian Anderson, Jeff Bridges
Godina: 2025
Država: SAD
Dobna skupina: 13

Sinopsis:
Ukopčajte se u Grid – stiže spektakularni TRON: Ares! Nakon kultnog originala iz 1982. i vizualno očaravajućeg nastavka TRON: Legacy (2010.), Disney na velika platna donosi treće, najsmionije poglavlje sage o digitalnom svemiru. Napredni program Ares iz virtualnog svijeta prvi put prelazi u stvarnost i postaje glasnik neočekivanog susreta čovječanstva s umjetnom inteligencijom. U glavnim ulogama, uz Jareda Leta, briljiraju Greta Lee, Evan Peters, Hasan Minhaj, Jodie Turner-Smith, Arturo Castro, Cameron Monaghan, Gillian Anderson i legendarni Jeff Bridges. TRON: Ares spaja revolucionarni dizajn, nezaboravan soundtrack, novu generaciju tehnologije i priču koja istražuje tanku granicu između digitalnog i stvarnog. Pripremite se za adrenalinsku vožnju kroz svjetove koji se sudaraju!

Šape u akciji
2025-10-18 18:00 - 19:30, 2025-10-17 18:00 - 19:30
Originalni naslov: Pets on a train
Žanr: animirani
Trajanje: 84
Redatelj/ica: Benoît Daffis, Jean-Christian Tassy
Glumci/glasovi: /
Godina: 2025
Država: Francuska
Dobna skupina: svi uzrasti

Sinopsis:
Vlak juri, nevolja stiže – a spašavanje tek počinje! Velika animirana pustolovina za cijelu obitelj – smijeh, akcija i prijateljstvo na svakoj stanici! Kad banda luckastih životinjskih prevaranata krene u još jednu svoju smicalicu, stvari brzo izmaknu kontroli – i završe usred prave pljačke vlaka! Sada su svi u opasnosti, a jedina nada je neobičan par: snalažljivi rakun s ne baš čistim dosjeom, i Rex, hrabri policijski pas koji uvijek igra po pravilima. Na vlaku koji juri punom brzinom, moraju naučiti surađivati kako bi spasili životinje, zaustavili zlikovce – i možda postali pravi heroji!
